Unionin tuomioistuimen tuomio (kuudes jaosto) 22.12.2022 – Euroopan komissio v. Espanjan kuningaskunta
(asia C-125/20)1
(Jäsenyydestä johtuvien velvollisuuksien täyttämättä jättäminen – Ympäristö – Direktiivi 2008/50/EU – Ilmanlaatu – 13 artiklan 1 kohta ja liite XI – Typpidioksidin (NO2) raja-arvojen järjestelmällinen ja jatkuva noudattamatta jättäminen Espanjan tietyillä alueilla ja tietyissä taajamissa – 23 artiklan 1 kohta – Liite XV – Ylityksen ”mahdollisimman lyhyt” kesto – Asianmukaiset toimenpiteet)
Oikeudenkäyntikieli: espanja
Asianosaiset
Kantaja: Euroopan komissio (asiamiehet: aluksi A. C. Becker, M. Jauregui Gómez ja M. Noll-Ehlers, sittemmin M. Jauregui Gómez ja M. Noll-Ehlers sekä lopuksi M. Noll-Ehlers ja E. Sanfrutos Cano)
Vastaaja: Espanjan kuningaskunta (asiamiehet: aluksi S. Jiménez García ja J. Ruiz Sánchez, sittemmin J. Ruiz Sánchez)
Tuomiolauselma
Espanjan kuningaskunta
– on jättänyt täyttämättä ilmanlaadusta ja sen parantamisesta 21.5.2008 annetusta Euroopan parlamentin ja neuvoston direktiivin 2008/50/EY1 13 artiklan 1 kohdasta ja liitteestä XI johtuvia velvollisuuksiaan, kun se on jättänyt huolehtimatta siitä, ettei yhtäältä typpioksidia koskevia vuosiraja-arvoja ylitetä jatkuvasti ja järjestelmällisesti vuosina 2010–2018 alueilla ES0901 Àrea de Barcelona ja ES1301 Madrid ja vuosina 2010–2017 alueella ES0902 Vallès – Baix Llobregat ja toisaalta typpioksidin tuntiraja-arvoja ylitetä jatkuvasti ja järjestelmällisesti vuosina 2010–2018 alueella ES 1301 Madrid
– on jättänyt täyttämättä mainitun direktiivin 23 artiklan 1 kohdasta, luettuna yhdessä sen liitteen XV kanssa, johtuvia velvollisuuksiaan ja erityisesti velvollisuutta huolehtia siitä, että ilmanlaatusuunnitelmiin sisällytetään asianmukaisia toimenpiteitä, jotta ylityksen kesto jää mahdollisimman lyhyeksi, kun se ei ole 11.6.2010 alkaen saattanut voimaan asianmukaisia toimenpiteitä sen varmistamiseksi, että typpioksidin raja-arvoja noudatetaan alueilla ES0901 Àrea de Barcelona, ES0902 Vallès – Baix Llobregat ja ES1301 Madrid
Kanne hylätään muilta osin.
Espanjan kuningaskunta vastaa omista oikeudenkäyntikuluistaan, ja se velvoitetaan korvaamaan yhdeksän kymmenesosaa Euroopan komission oikeudenkäyntikuluista.
Euroopan komissio vastaa kymmenesosasta omista oikeudenkäyntikuluistaan.
____________
1 EUVL C 175, 25.5.2020.